☼ Kako ubesediti prvo sporočilo?

Vsaka uporabnica je drugačna: ima svoje interese in način življenja. Tvoja naloga je, da iz njenega profila razbereš vse informacije, ki jih potrebuješ za uspešen začetek pogovora. Pomagaj si s fotografijo, ki razkriva veliko več, kot le njeno zunanjost.

Tukaj je nekaj primerov, kaj zapisati v prvo sporočilo in v katerih primerih:

Primer #1:

Živjo, sem Jože. Lepa fotografija. Tudi jaz rad vrtnarim. Imam manjši vrt, na njem pa gojim predvsem zelišča. Pa ti? Imaš na vrtu tudi kaj zelenjave ali samo vrtnice?

Imam tudi psa – rotvajlerja Skaja. Vedno mi dela družbo, ko delam na vrtu. Kako pa je ime tvojemu štirinožnemu prijatelju?

Upam, da se kmalu slišiva. Lepo se imej in uživaj na vrtu.

Kdaj uporabiti zgornji primer? Ko je s fotke razvidno, da vrtnari, da to rada počne in so na vrtu vidne vrtnice. In ko ima v profilu zapisano, da ima psa.

Primer #2:

Živjo Callypso, sem Aleš. Mislim, da vem, kdo je tvoj najljubši igralec .

Rada gledaš filme in se sproščaš doma – skoraj zagotovo imaš najraje romantične filme. Tvoj najljubši igralec pa je najbrž Ben Affleck.

Imam prav?

Kdaj uporabiti zgornji primer? V njenem profilu piše, da rada gleda filme in se sprošča doma. Ta dva interesa lahko združiš na zgoraj naveden način. S tem, ko ugibaš njenega najljubšega igralca, ji pokažeš, da jo želiš spoznati – čeprav si z izbiro igralca najbrž udaril mimo.

Vprašanje na koncu jo spodbudi k odgovoru. Imej pripravljen odgovor na njeno vprašanje: “Zakaj misliš, da je Ben Affleck moj najljubši igralec?”

Primer #3:

Živjo, sem Cvetko. Všeč so mi tvoji cilji. Očitno imava tudi skupne interese, recimo potovanja in šport. Sam grem najraje na dopust kam na toplo, lani sem bil v Grčiji. Pa ti? Imaš kakšno priljubljeno destinacijo?

Drugače pa najraje tečem. Nekaj let nazaj sem potovanja in tek združil. Šel sem v Istanbul na maraton. Tečeš tudi ali si raje na fitnesu?

Upam, da se kmalu slišiva, saj si slišati zanimivo. Do takrat pa se lepo imej.

Kdaj uporabiti zgornji primer? Ko ima med interesi potovanja in šport. In ti njena fotka ali opis izdajata, da je najraje v fitnesu ali pa potuje.

Primer #4:

Živjo, sem Gregor. Pišem ti, ker sem videl, da imava veliko skupnih interesov. V tvojem profilu piše, da imaš psa. Katero pasmo pa? Jaz imam nemškega ovčarja Reksa. Vem, zelo klišejsko ime :9 Kako pa je ime tvojemu psu?

Ko z Reksom nisva na sprehodu, se sproščam še s kakšno tv oddajo. Kaj pa ti rada počneš v prostem času?

Upam, da se kmalu slišiva.

Kdaj uporabiti zgornji primer? Ko ima v profilu zapisano, da ima psa in je na večini njenih fotk pes tudi prisoten.

Primer #5:

Živijo, sem Jan. Potrebujem tvoj nasvet. Našel sem profil enega dekleta, ki še obiskuje šolo, zanima pa jo joga. Izgleda zelo prijetno, poleg tega pa rada gleda filme – kot jaz. Želim jo spoznati. Mi lahko svetuješ, kaj ji naj napišem?

Kdaj uporabiti zgornji primer? Tega lahko uporabiš skoraj vedno: Dekle, ki ga sprašuješ, je dekle, ki ga v sporočilu opisuješ in seveda dekle, ki ga hočeš spoznati. Ona se bo hitro prepoznala v opisu in zagotovo boš s tem izvabil kakšen nasmeh. In dobil odgovor J.

Pazi le, da boš glede na njen profil vstavil prave informacije (še vedno hodi v šolo, se ukvarja z jogo in rada gleda filme zamenjaj z njenimi interesi, ki jih najdeš v profilu).

NAMIG: Sporočilo ji pošlji, ko bo prijavljena na portal. Takoj bo dobila obvestilo o tvojem sporočilu. Tako boš imel večjo možnost, da bo tvoje sporočilo tudi prebrala.

Nadaljuj na naslednje poglavje Kaj omogoča ona-on klepet? ali izberi svoj nasvet spodaj: