☼ Kakšna je dobra fotografija in kaj je NO GO?

Za najboljše in najhitrejše rezultate moraš imeti privlačno fotografijo, predstavitveni opis, ki pritegne, v celoti izpolnjen profil in izpolnjene lastnosti, ki jih iščeš pri partnerki.

Fotografija: Zakaj jo moraš imeti?

Profilno fotografijo moraš imeti, ker je fotka odločilna za vzpostavitev prvega stika. Ko bo dekle videlo tvojo fotografijo, se bo lahko odločilo, ali jo privlačiš ali ne. In če ji boš všeč, bo zagotovo odgovorila na tvoje sporočilo.

Odlična fotka prikazuje tvoj obraz in ramena, na njej pa oddajaš pozitivno energijo.

Fotka je pomembna, ker pospeši iskanje potencialne partnerke. Večina uporabnic namreč išče po profilih s fotko in če je ne boš imel, se bodo tvoje možnosti za uspeh hitro zmanjšale.

Pomembno je tudi, kakšen vtis daješ na fotografiji. Recimo, moški so bolj privlačni, če delujejo pristno in oddajajo občutek, da so vredni zaupanja.

Formula je torej takšna: fotka (fizična privlačnost na podlagi videza + vtis, ki ga daješ) = več dogajanja na tvojem profilu. To pomeni hitrejše in učinkovitejše iskanje prave partnerke.

Kakšna je dobra fotografija?

Posebno pozornost posveti temu, kako na fotki izgledaš in kakšno energijo oddajaš. Drži se teh pravil:

Na profilni fotki bodi samo ti – Na fotki bodi sam in ti (ne tvoj brat ali katera druga oseba). Ne le, da to ni pravično do ostalih uporabnikov, če fotografijo druge osebe uporabljaš kot svojo, je to celo kaznivo!

Fotka naj bo avtentična – Prikazovati te mora na čim bolj realen način, s tvojo pravo težo in starostjo vred.

Fotka naj ne bo prestara – Najbolje, da objaviš eno povsem novo, če pa nove nimaš, pa naj ne bo starejša od 3 let.

Pomembno je, kakšno energijo na fotki oddajaš, zato bodi dobre volje. Nasmeh je obvezna oprema in – pomembno – naj bo iz srca.

Da dosežeš zgornji učinek, je najbolje, da na fotki počneš nekaj, kar te res veseli – če je to ples, pleši, če je igranje bobnov, tolči po njih, če pa najraje tečeš na smučeh, bodi na smučeh!

Pazi še na nekaj tehničnih stvari: Fotka naj bo ostra in svetla, obrez pa takšen, kot prikazuje slika na prejšnji strani.

Če objaviš fotografijo, na kateri je jasno vidno, kako izgledaš, si na njej ti in ne druga oseba, potem ti na prvem zmenku ne bi smelo biti hudega .

Kaj je absolutni NO GO pri fotkah?

V velikem loku se izogibaj fotografijam:

kjer visiš čez šank in vzbujaš vtis alkoholika,

kjer si objet s pripadnicami nežnejšega spola,

kjer daješ vtis avanturizma – marsikdo objavi celo sliko bivše, kar res ni najboljše,

nikoli ne objavi fotografij svojih ali drugih otrok!

Zasebne fotografije

Storitev Zasebne fotografije ti omogoča, da tvoje fotke niso vidne vsem dekletom, ampak le tistim, ki jih dodaš med svoje simpatije in tistim, ki jim fotko pošlješ v klepetalnici.

A pazi: Tvoj profil se v primeru iskanja profilov s fotografijo ne bo pojavil med zadetki. Tako te dekleta ne bodo našla. Zato moraš imeti javno profilno fotko, ostale naj bodo zasebne.

Nadaljuj na naslednje poglavje Kakšen naj bo tvoj predstavitveni opis? ali izberi svoj nasvet spodaj: